Anexa 2
la Hotărârea Consiliului local al comunei Todireni, județul Botoșani 
Nr. ...... din 30.06.2023 
privind însușirea variantei finale a proiectului de stemă a comunei Todireni, județul Botoșani
Descrierea și semnificațiile elementelor însumate ale stemei comunei Todireni, județul Botoșani

Descrierea stemei:
Stema se compune dintr-un scut triunghiular cu marginile rotunjite, roșu, tăiat în bandă de un  brâu undat de argint.
În partea superioară a scutului, se află o cruce latină de aur, încolăcită de un șarpe verde, încoronat cu o coroană de baron tot de aur.
În partea inferioară  a scutului se află o flacără de aur.
Scutul este timbrat de o coroană murală de argint cu un turn crenelat.

Semnificația elementelor însumate: 
Crucea latină încolăcită de un șarpe cu o coroana de baron reprezintă simboluri ce fac parte din stema familiei Sturdza, care a deținut  moșii pe raza comunei. 
Flacăra simbolizează participarea locuitorilor din satele Todireni și Gârbești la răscoala din 1907.
Brâul undat reprezintă bazinul hidrografic din zonă: râul Jijia și afluentul său Sitna.
Coroana murală cu un turn crenelat semnifică faptul că localitatea are rangul de comună.

